# NAVODILO ZA IZPOLNJEVANJE OBRAZCA »USKLADITEV PREMOŽENJA PRENESENEGA JAVNEMU SKLADU S STANJEM SKLADA TEGA PREMOŽENJA PO STANJU NA DAN 31.12.2021«

## Splošno o obrazcu

Obrazec je pripravljen z namenom, da bi usklajevanje premoženja prenesenega javnemu skladu s stanjem sklada premoženja potekalo poenoteno. Vanj se vpisujejo tisti dogodki, zaradi katerih prihaja do razlik. Vse razlike je potrebno opisno in vrednostno utemeljiti. Utemeljitvam je potrebno priložiti tudi ustrezne listine (npr. sklep javnega sklada o izločitvi sredstev iz registra, sklep o porabi presežka prihodkov nad odhodki, račune za nabavo OS iz drugih virov, pogodbe ali račune za morebitno prodajo osnovnih sredstev, izpise konto kartic skupine kontov 94 ipd.). Če navedena sprememba oziroma razlika (povečanje ali zmanjšanje premoženja prenesenega javnemu skladu) v eni vrstici v uskladitvenem obrazcu temelji na velikem številu dokumentov, lahko v skladu s predhodnim dogovorom z računovodsko službo pristojnega ministrstva, javni sklad priloži seznam, iz katerega bodo razvidni potrebni podatki (izdajatelj računa ali pogodbeni partner, številka dokumenta, datum dokumenta, opis vsebine dogodka, znesek) in ni potrebno pošiljati vseh dokumentov.

Pri obrazložitvi razlik je potrebno izhajati iz stanja premoženja prenesenega javnemu skladu, ki ga do sklada izkazuje pristojno ministrstvo v svojih poslovnih knjigah na dan 31.12.2021. Ta podatek je razviden iz »Izpisa stanja dolgoročnih finančnih naložb«. Od navedenega stanja se najprej odšteje vsa zmanjšanja kontov skupine 94, v nadaljevanju pa se prišteje še vsa povečanja na tej skupini. Po navedbah vseh razlik, se v zadnji vrstici izkaže pravilno stanje premoženja na dan 31.12.2021.

**Izpolnjeni obrazec s prilogami je potrebno posredovati najkasneje do 3.2.2022**

V obrazec se obvezno vpiše telefonsko številko osebe, ki bo lahko ustrezno pojasnila morebitne nejasnosti. Zaradi hitrejše obdelave podatkov, naj se **na uskladitveni obrazec prepiše:**

**- šifro partnerja** iz **IOP obrazca, ki se nahaja nad nazivom javnega zavoda, in**

**- oznako e-IOP, ki se nahaja desno nad nazivom javnega zavoda in z oznako Evid. štev.**

## Vsebinska opredelitev vrstic obrazca:

V vrstico 01 se vpiše stanje premoženja ministrstva do vaše pravne osebe (podatek se prepiše iz »Izpisa stanja dolgoročnih finančnih naložb«).

V vrstice 03 do 12 se vpiše vse tiste dogodke, ki zmanjšujejo sklad premoženja.

V vrstice 14 do 22 se vpiše vse tiste dogodke, ki povečujejo sklad premoženja.

## Dodatne obrazložitve

Če je javni sklad iz sredstev presežka prihodkov nad odhodki iz preteklih let:

* kupil opremo, se v vrstice pod rubriko "druga morebitna zmanjšanja" (zap. št. 07) vpiše ustrezen znesek, prav tako se ta znesek vpiše tudi v vrstice pod rubriko "druga morebitna povečanja" (zap. št. 17).
* porabil za namene, ki ne povečujejo premoženja prenesenega javnemu skladu, je potrebno ta znesek vpisati v eno od vrstic pod rubriko "druga morebitna zmanjšanja".

V obeh primerih se priloži sklep sveta javnega sklada ali sklep vlade RS.

V primeru, da je ministrstvo v letu 2021 namenilo sredstva, ki predstavljajo za javni sklad namensko premoženje, javni sklad:

* pa tega premoženja nima evidentiranega, se vpiše vrednost takšnega premoženja v vrstice pod rubriko "druga morebitna povečanja". Pod opis vrstice se navede med drugim tudi zaporedno številko in opis dogodka iz »Izpisa stanja dolgoročnih finančnih naložb«. Od pristojnega ministrstva je potrebno nemudoma pridobiti dokumentacijo, ki je bila podlaga za to nakazilo. V primeru, da bodo navedeni dokumenti prejeti po oddaji bilance stanja na AJPES, je potrebno evidentiranje opraviti v tekočem letu, in sicer na dan 02.01.2022.
* je prejeta sredstva v letu 2021 evidentiral na povečanje sklada namenskega premoženja, ministrstvo pa tega nima evidentiranega, se vpiše vrednost takšnega dogodka v eno od vrstic pod rubriko "druga morebitna povečanja". Iz opisa vrstice mora biti vsebina dogodka razvidna. Priloži se tudi dokument, ki je podlaga za opravljeno knjižbo.